Selve bestillingen via hjemmesiden var let og al elektronisk bestilling og betaling gik fint. Jeg var ikke hjemme, da pakken ankom, så jeg afhentede denne på posthuset. Da jeg kom hjem og åbnede en stor pakke måtte jeg til min skuffelse erkende at der kun var ét af de fire produkter jeg havde bestilt og betalt for. Der var tale om fire ens produkter. Derudover var der blot en masse luftposer der fyldte kassen ud. Derefter kontaktede jeg omgående kundeservice pr. tlf. Jeg blev meddelt at mine produkter var blevet sendt over flere pakker (selvom der var tale om én samlet bestilling). Jeg skulle kontakte posthuset og høre om de havde andre pakker liggende. Dette gav intet resultat, så jeg kontaktede kundeservice igen dagen efter. Jeg forklarede situationen og der blev oprettet en sag, hvor jeg fik en bekræftelse på sagsoprettelsen via mail. Jeg blev meddelt at jeg ville få svar den følgende dag. Da jeg ikke havde hørt noget efter to dage tog jeg igen kontakt til kundeservice via telefon. Jeg fik samme besked som tidligere og fik endnu en mail om sagsoprettelse. Igen med svar om, at jeg ville høre noget om endags tid. Efter halvanden uge uden svar, kontaktede jeg igen kundeservice via telefon og blev da meddelt at vedkommende der var på sagen var taget hjem for den dag. Men at vedkommende ville kontakte mig dagen efter. Dagen efter modtog jeg et telefonopkald. Jeg forklarede igen sagens udvikling. Vedkommende jeg talte med oplyste nu, at mine varer ikke var blevet sendt med flere forsendelser, hvilket ellers var oplyst tidligere. Ud fra de data vedkommende kunne tilgå i databasen kunne hun blot konstatere at den angivne vægt der var blevet anført ved afsendelse fra lageret stemte overens med vægten af fire produkter. Vedkommende hentydede til, at min påstand om de manglede varer var falsk, hvilket var meget ubehageligt sådan at blive mistænkeliggjort. Jeg blev meget frustreret over, at blive beskyldt for at lyve. Hun ville dog tage kontakt til leveringsfirmaet (Bring) for at få dataen bekræftet. Hun meddelte at hun ville vende tilbage med svar inden for en uge. Efter halvanden måned havde jeg stadig ikke hørt noget, så jeg kontaktede igen kundeservice. Vedkommende som førte sagen var ikke at træffe, så jeg ville blive kontaktet dagen efter. Det skete så også, men med svar om at Elgiganten vedholdt deres tidligere svar og derfor ikke mente, at min påstand var sand.
Jeg opfatter det som særdeles grov og dårlig service, når man som udbyder lover sin kunde at følge op på en reklamation, men så ikke gør det og denne fejl fortsætter flere gange. Samt at det altid er kunden der skal presse sig på for, at sagen bliver taget op og ekspederet videre i systemet.
Dertil er jeg meget skuffet over sagens afgørelse, da jeg nu står og har betalt for fire produkter men kun har modtaget ét. De data om vægtforhold som Elgiganten knytter sig til at aldrig blevet mig oplyst, så det er en sag på ord mod ord, mellem forbruger og udbyder. Kunne Elgiganten i det mindste blot fremsende dokumentation på deres påstand om den angivne vægt for pakken, så var der trods alt ført beviser i sagen, men ikke engang dette magtede Elgigantens kundeservice at bringe.
Alt i alt en meget dårlig og grov håndtering af kunden, der bliver snydt for sine varer, der ER BETALT FOR, samt beskyldning om snyd og bedrag.
Mathias, Odense.